en en id mk mk hbs_cyr mk mk ru mk mk mk uk ru mk ru ru mk ru mk mk hbs_cyr mk mk en en mk mk en sv mk mk mk en mk mk mk mk mk mk mk mk mk mk mk mk mk es es en en en ru eu en en hbs_cyr mk mk mk ru mk en en ru
Фер е кога е фер за сите
Јавен оглас за привремен ангажман на набљудувачи на кривични судски постапки од областа на организиран криминал и корупција
Коалицијата „Сите за правично судење“ во соработка и со финансиска поддршка на Мисијата на ОБСЕ во Скопје го објавува следниот:
за привремен ангажман на набљудувачи на високопрофилирани судски постапки од интерес за јавноста со посебен фокус на кривични судски постапки од областа на организиран криминал и корупција во Основниот кривичен суд во Скопје
Кандидатите/ките за оваа позиција треба да ги исполнуваат следните услови:
• Завршено високо образование – најмалку 240 ЕКТС (дипломирани правници по стара програма, или специјалисти по правни науки по нова програма)
• Познавање и работење во Microsoft Word
• Солидни познавања на Законот за кривичната постапка, Кривичниот законик, како и познавања на Европската конвенција за човекови права
• Да се придржува до принципите на објективност, непристрасност и доверливост
• Да присуствува на предвидените обуки за набљудувачи за мониторинг на судски постапки
Времетраење на ангажманот ќе биде од март до октомври 2021 година.
Рок и потребни документи за аплицирање:
Заинтересираните кандидати можат да аплицираат преку испраќање на CV во word или pdf формат на македонски јазик.
Рокот за пријавување е до 15.02.2021 година на следната е-маил адреса: hr@all4fairtrials.org.mk со назнака „За набљудувач на кривични судски постапки поврзани со организиран криминал и корупција“
Апликациите кои нема да го запазат овој формат и дадениот рок, ќе бидат дисквалификувани.
За предност (но не и услов) ќе се смета практично и теоретско искуство од областа на кривичното право, вклученост во академски активности и/ или истражувања, работа со невладини организации, како и поседување на положен правосуден испит или магистратура по кривично право.
Коалицијата го задржува правото да ги повика најуспешните кандидати на тестирање и/или интервју пред да биде направена финалната селекција. Селектираниот кандидат, пред почетокот на набљудувањето, ќе присуствува на еднодневна обука за Законот за кривичната постапка, како и за целите и методологијата на истражувањето.
Најдете на следната локација
Developed by PROCESS IN & INDESIGN. Hosted by INHOST.
Copyright © 2022 Coalition All for Fair Trials